**ADRESARE**

Realizarea politicii Dezvoltării Regionale conform Legii nr.438-XVI din 28.12.2006 si priorităților Strategiei Naționale de Dezvoltare Regională pentru anii 2013-2015 a demonstrat, că în Republica Moldova s-a format un anumit cadru instituțional, juridic, financiar și de resurse umane, care permite valorificarea integrală a Fondurilor disponibile. Însă aceste alocări sunt insuficiente necesităților politicii dezvoltării regionale, care au ca sursă doar FNDR din mijloace bugetare.   
Documentul Unic de Program este limitat activitaților și posibilităților unui singur minister, nu reprezintă o sinergie a tuturor actorilor dezvoltării regionale și domeniilor publice: economia, finanțele, transporturile, educația, sănătatea, mediul, forța de muncă ș.a.  
 Fondul Național de Dezvoltare Regională este mic, nu primește contribuții din partea altor Fonduri existente, donatorilor internaționali, iar ministerele dispun de mijloace financiare autonome.

Astfel putem constata, că de facto politica regională în RM nu este apreciată ca fiind una din cele mai importante politici naționale de dezvoltare a țării și este aparent ajustată la standardele Uniunii Europene. Ca rezultat, devine problematică realizarea pe deplin a oportunităților accesării și valorificării Fondurilor structurale europene, în perspectiva semnării Acordului de Asociere cu UE.

În scopul prevenirii ratării unor posibilități imense de atragere a acestor Fonduri, destinate implementării politicii dezvoltării regionale a țării, propunem următoarele:

1. Reconfirmarea importanței, dezvoltarea Politicii Regionale în RM cu ajustarea la standardele UE și a cerințelor Acordului de Asociere, parafat la Vilnius la 28.XI.2013.(Elaborarea Cadrului Strategic de Referință).

2. Extinderea posibilitaților de formare și concentrarea surselor financiare a FNDR, inclusiv din contul Fondurilor existente în RM, alocările bugetare ministeriale și locale, a donatorilor externi.

3. Extinderea conceptului Documentului Unic de Programare pentru a uni și consolida capacitățile actorilor dezvoltării regionale, inclusiv cu recepționarea propunerilor din partea tuturor ministerelor.

4. Permisiunea Administrațiilor Publice Locale de nivelul I și II din Regiunea de Dezvoltare Sud deschiderii conturilor bancare în valută străină pentru atragerea investițiilor străine.

Dezvoltarea regională trebuie să devină o politică națională de dezvoltare a țării în ansamblu și un mijloc de îmbunătățire a nivelului de viață al cetățenilor.